Όλοι έχουμε μια σκοτεινή πλευρά μέσα μας.
Εγώ ξέρω ότι βρήκα τη δική μου
σ'έναν πόλεμο στο Ιράκ.
Μια πλευρά μέσα μου που δεν ήξερα ότι είχα.
Ένα μέρος στο οποίο οδηγήθηκα από τις δικές μου εμμονές
με τον πιο επικίνδυνο τρομοκράτη στον κόσμο.
Έναν άνθρωπο που θα με επέλεγε να γίνω ο αγγελιαφόρος του.
ΚΟΥΡΔΙΚΑ ΣΥΝΟΡΑ ΦΕΒΡΟΥΑΡΙΟΣ 2003
Ήταν 2003 και οι Αμερικανοί ήταν έτοιμοι να εισβάλουν στο Ιράκ,
για να εκδιώξουν τον δικτάτορα Σαντάμ Χουσεΐν.
Ήμουν πολεμικός ανταποκριτής για το περιοδικό Time
και είχα σταλεί για να καλύψω τη σύρραξη στα βόρεια.
Δεν είμαι σίγουρος ότι μπορώ να σας πω
τι με οδήγησε να έρθω σε αυτό το τρελό μέρος,
αλλά λάτρευα να είμαι δημοσιογράφος που κυνηγάει μια είδηση.
-Έρχεται. -Πού θα πάμε;
Σ'αυτό το καταφύγιο;
Ας το κάνουμε γρήγορα, κολλητέ.
Ήμουν από μια μικρή επαρχιακή πόλη της Αυστραλίας
και αυτή ήταν η ευκαιρία μου να ξεφύγω.
Ήμουν στα 30 μου, νέος και αρκετά ανόητος
να πιστεύω ότι ο πόλεμος έχει μια αίσθηση περιπέτειας.
Πολύ απλά, δεν θα μπορούσα να ήμουν πιο ευτυχισμένος.
Γάμησέ μας.
Σςς!
Αυτό έπεσε κοντά.
-Την επόμενη φορά καλυφθείτε όταν ρίχνουν. -Ναι.
Ο προωθημένος ανιχνευτής μόλις μας είπε ότι πιστεύει ότι έρχεται άλλος ένας όλμος.
Πού;
Αυτή ήταν η πρώτη μέρα που κρατούσα κάμερα,
μια μικρή ταλαιπωρημένη Handycam που από τότε έχω πάντα μαζί μου.
Στο τέλος, μαγνητοσκόπησα εκατοντάδες ώρες καταγράφοντας τον πόλεμό μου στην κάμερα.
Και σ'αυτές τις ταινίες βρήκα αυτή την ιστορία
που υποθέτω είμαι επιτέλους έτοιμος να μοιραστώ.
Θες να πας μ'αυτόν τον άνθρωπο στη νυχτερινή εξερεύνηση; Τομ;
Πες του ότι θα έκανε φοβερή ιστορία, αλλά καλύτερα όχι.
Ρώτα τον Μικ αν θα πάει.
Του λέω ότι θα το σκεφτόμουν να πάω με κάποιον που εμπιστεύομαι,
και πιστεύω αυτόν εδώ τον εμπιστεύομαι πάρα πολύ.
Το αστείο είναι ότι καθόμαστε εδώ
και παίρνουμε ακριβώς το ίδιο ρίσκο με αυτούς τους τύπους.
Δεν υπάρχει τίποτε να μας χωρίζει.
Μπορούμε να μπούμε όσο πιο βαθιά θέλουμε.
Μπορεί να είμαστε δημοσιογράφοι. Μπορεί να είμαστε άμαχοι.
Αυτό δεν έχει καμία σημασία για αυτούς τους όλμους.
Είμαστε πολύ κοντά.
Ο Σαντάμ Χουσεΐν και οι γιοί του
πρέπει να φύγουν από το Ιράκ εντός 48 ωρών.
Η άρνησή τους να το κάνουν θα οδηγήσει σε στρατιωτική επέμβαση.
Για την ασφάλειά τους, όλοι οι ξένοι υπήκοοι,
καθώς και οι δημοσιογράφοι και οι επιθεωρητές,
θα πρέπει να φύγουν άμεσα από το Ιράκ.
Λοιπόν, τώρα είμαστε στην καρότσα ενός φορτηγού για πρόβατα
και φεύγουμε από τη μεθοριακή πόλη Τσαμτσαμάλ,
για να φτάσουμε σε δύο ώρες στην ιρακινή πρώτη γραμμή.
Πιστεύουμε ότι ο πόλεμος θα αρχίσει σε τρεις ή τέσσερις ημέρες.
Έτσι μπορούμε να προσπαθήσουμε να πάμε εκεί πριν οποιονδήποτε άλλον.
Αγαπητοί συμπολίτες μου,
αυτή τη στιγμή, αμερικανικές και συμμαχικές δυνάμεις,
είναι στα πρώτα στάδια πολεμικών επιχειρήσεων
για να αφοπλίσουν το Ιράκ, να ελευθερώσουν το λαό του
και να υπερασπιστούν τον κόσμο από σοβαρό κίνδυνο.
Περάσαμε την νύχτα εδώ κάτω απ'τα ιρακινά όπλα.
Ακούσαμε τα νέα ότι ο Μπους απευθύνθηκε στο έθνος,
και ουσιαστικά κήρυξε τον πόλεμο.
Οι Ιρακινοί δεν αγαπούν ιδιαίτερα το κοσμικό καθεστώς του Σαντάμ.
Παρά ταύτα, υποστηρίζουν τον αντι-αμερικανικό σκοπό του.
Αγαπώ την Αμερική.
Εντελώς ξαφνικά, έγινε μια απίστευτη έκρηξη πίσω μας,
εκεί που θα έπρεπε να ήταν μια ασφαλής περιοχή.
Δεν είμαι βέβαιος πότε τα πράγματα πήγαν στραβά με μένα,
αλλά πρέπει όλα να άρχισαν σ'αυτόν τον ήσυχο δρόμο.
Είναι ένας δημοσιογράφος που σκοτώθηκε από παγιδευμένο όχημα ή βομβιστή αυτοκτονίας.
Μάλλον δεν είναι καλή ιδέα να είμαστε ακόμη εδώ.
Τριγύριζα και πέρασα ένα χωράφι με χορτάρια.
Είδα την φωτιά και τον καπνό.
Κάτι μέσα μου άλλαξε βλέποντάς το.
Την κτηνωδία του, τη βαναυσότητα της βίας.
Η μνήμη του αποθηκεύτηκε κάπου στο μυαλό μου,
ήρθε μαζί μου καθώς συνέλλεγα το σώμα του νεκρού και τον έστελνα πίσω.
Μετά πήγα νότια στην πρωτεύουσα του Ιράκ.
Συμπατριώτες μου Αμερικανοί,
οι σημαντικές πολεμικές επιχειρήσεις στο Ιράκ έχουν τελειώσει.
Στη μάχη του Ιράκ,
επικράτησαν οι Ηνωμένες Πολιτείες και οι σύμμαχοί μας.
Όταν πρωτοέφθασα στην Βαγδάτη, δεν ήταν ακόμη άσχημο μέρος να βρίσκεσαι.
Μια πόλη υπό αμερικανική κατοχή,
είχε ακόμη ελπίδα ότι τώρα τα πράγματα θα καλυτέρευαν
και οι Ιρακινοί θα μπορούσαν να ζήσουν τις ζωές τους.
Ένιωθα τρομαγμένος, ακόμη νέος ρεπόρτερ.
Υπήρχαν εκατοντάδες άλλοι δημοσιογράφοι που ήταν εδώ περισσότερο χρόνο.
Ήμουν πεπεισμένος ότι είχα φθάσει εδώ αργά, ήδη πίσω από τους πολλούς.
Φοβόμουν λιγότερο από όσο αν ήμουν στην εμπόλεμη ζώνη
και είχα τρομοκρατηθεί ότι θα γινόμουν περίγελος.
Αλλά ήμουν τυχερός που έμενα εδώ στο γραφείο τύπου του Time,
μαζί με άλλους συγγραφείς και φωτογράφους όπως ο μεγάλος Γιούρι Κόζιρεφ,
που έγινε ο Ρώσος αδερφός μου.
Γεια.
Και το προσωπικό μας από Ιρακινούς που ήταν περισσότερο σαν οικογένεια.
Επικεφαλής μας ήταν ο Άλι, μια δύστροπη ιδιοφυΐα.
Υπήρχε ο Ομάρ, ο επιμελής διευθυντής μας.
-Γεια σου, Μικ. -Και ο Νέιθαν, ο νεαρός μεταφραστής μου.
Η CIA μου ζήτησε να σου βγάλω μια φωτογραφία.
Η δουλειά μας ήταν να προσπαθήσουμε να καταλάβουμε τι συμβαίνει
πίσω από τις συνεντεύξεις τύπου και τις δηλώσεις.
Αυτοί ήταν τα μάτια και τα αυτιά μου
και ήμαστε μια αδελφότητα που βγαίναμε στην τρέλα από μόνοι μας.
Δεν πρόλαβα να γράψω τη διαθήκη μου.
Ωχ, φίλε. Όλη την ώρα με τραβάς στα σκατά, το ξέρεις;
Δεν μας πήρε πολύ να καταλάβουμε ότι κάτι πήγαινε στραβά,
ότι η πρόσοψη ενός επιτυχημένου Ιράκ ήδη διαλυόταν.
Οι άνθρωποι εξάπτονταν και θύμωναν όλο και πιο πολύ.
Ατμόσφαιρα απόγνωσης.
Ένας ελεγχόμενος εκρηκτικός μηχανισμός ανατινάχτηκε από κάποιους
που περίμεναν τα αμερικανικά στρατεύματα να περάσουν.
Σ'αυτό τ'αμάξι, ένας έφηβος πέθανε,
πυροβολήθηκε από έναν νευρικό Αμερικανό στρατιώτη,
σε ένα σημείο ελέγχου κοντά στο σπίτι μας.
Ο αδερφός του ήταν μαζί του στο αμάξι όταν πέθανε.
Πες σ'αυτούς τους γαμημένους Αμερικανούς ότι το αίμα του αδερφού μου
δεν θα είναι μάταιο.
Θα κάνω κάτι μεγάλο.
Πήραν τη ζωή του αδερφού μου! Έκλεψαν τη ζωή του!
Δεν μπορούσες παρά να νιώσεις το αίσθημα προδοσίας του.
Και δεν ήταν ο μόνος.
Πίσω από το θυμό των Ιρακινών,
φούντωνε μια στοχευμένη αντίσταση ενάντια στους Αμερικανούς.
Ήταν μικρή αρχικά,
αντάρτικες αιφνιδιαστικές επιθέσεις, πυροβολισμοί και βόμβες στους δρόμους.
Αλλά τότε μια έκρηξη ταρακούνησε τη γειτονιά μας,
μεγαλύτερη απ'οποιαδήποτε άλλη.
Καθώς οδηγούσα προς τα εκεί, δεν είχα ιδέα τι ήταν,
μέχρι που είδα αυτό.
-Ανατινάχθηκε αυτοκίνητο; Τι ήταν; -Ναι, ανατινάχθηκε. Πρεσβεία Ιορδανίας.
Μην τραβάς! Μην τραβάς!
Μάικλ Γουέαρ.
Μάικλ, νομίζω κάτι μόλις έγινε.
Ναι, Στιβ.
Εμ, μόλις έγινε μια βομβιστική επίθεση αυτοκτονίας
στην Πρεσβεία της Ιορδανίας εδώ στη Βαγδάτη.
Πρόκειται για τουλάχιστον μία ή δύο βόμβες,
και έχει καταστραφεί τελείως η πρόσοψη της Πρεσβείας της Ιορδανίας.
Υπάρχει μεγάλος αριθμός τραυματιών και κάποιος αριθμός νεκρών.
Επικρατεί απόλυτο χάος, Στιβ.
Τι τραβάς; Γιατί τραβάς τους νεκρούς;
Μόλις τώρα απομακρύνουν άλλο ένα πτώμα.
Οι άνθρωποι είναι συναισθηματικά φορτισμένοι.
Ήταν η πρώτη βομβιστική επίθεση αυτοκτονίας στη Βαγδάτη,
βία χειρότερη από οτιδήποτε είχε προηγηθεί.
Κανείς δεν ήξερε ποιος το έκανε, αλλά είχε μόλις αρχίσει.
Η βομβιστική επίθεση στα κεντρικά του ΟΗΕ στη Βαγδάτη
σκότωσε τουλάχιστον 20 ανθρώπους και τραυμάτισε άλλους 100.
Κανείς δεν ανέλαβε την ευθύνη για την επίθεση.
Τότε άρχισε να μου γίνεται εμμονή.
Αυτές οι επιθέσεις ήταν τόσο σκοτεινές, τόσο μοχθηρές.
Με καταλάμβανε η ιδέα του πώς μπορεί κάποιος να κάνει τέτοια πράγματα,
της χυδαίας αποφασιστικότητας που έχει στην καρδιά του.
Και ήταν κάπου εκεί έξω, κρυμμένοι στις σκιές.
Ήδη ο φόβος εξαπλωνόταν, σαν ιός.
Από πόλη σε πόλη, από διμοιρία σε διμοιρία.
Σε έναν επαρχιακό δρόμο, γνωστό για βομβιστικές επιθέσεις,
ένα παιδί σε ένα σαραβαλάκι λέει ότι ξέμεινε από καύσιμα.
Έχω ξεμείνει από βενζίνη.
-Δεν υπάρχει βενζίνη. -Καθόλου;
-Είναι ένα καλώδιο. -Ένα καλώδιο εκεί.
-Το βλέπετε αυτό το καλώδιο; -Μπλε καλώδιο.
Πίσω από αυτόν τον βράχο! Κινηθείτε!
Πέσε κάτω, κάτω!
Αδύνατο να γνωρίζουμε αν είχε βάλει αυτός την βόμβα,
ή αν το αυτοκίνητό του είχε πραγματικά μείνει.
Σε έναν πόλεμο σαν αυτόν, όλοι ήταν ύποπτοι,
όλοι τόσο ένοχοι όσο και αθώοι.
Ε, κράτα το γαμημένο το κεφάλι σου κάτω!
Όχι, όχι, κύριε.
Όχι, όχι. Δεν δουλεύει.
Στη Βαγδάτη μια βόμβα σκότωσε 10 άτομα και τραυμάτισε πολλά άλλα.
Ο προφανής στόχος ήταν ένα αστυνομικό τμήμα.
Ο έλεγχος των Αμερικανών συνέχιζε να μειώνεται,
καθώς πολεμούσαν εχθρό που δεν μπορούσαν να δουν.
Ήταν δύσκολο απλά να ψάχνουν στα τυφλά.
Ένιωσα πως υπήρχαν περισσότερα που θα έπρεπε να κάνω,
να μάθω ποιοι ήταν αυτοί οι άνδρες, να καταλάβω γιατί πολεμούσαν.
Τουλάχιστον αυτό είπα στον εαυτό μου,
καθώς άρχισα να περνάω στην άλλη πλευρά για να μιλήσω στους αντάρτες.
Χρειάστηκαν μήνες, στρεφόμενος προς οποιονδήποτε
με ξαδέλφια ή παλιά φιλαράκια απ'τον πόλεμο
ή φίλους που ίσως γνώριζαν κάποιον που ήξερε κάποιον που κουβαλούσε όπλο.
Ψαχνόμουν, αλλά με τον καιρό φάνηκε να λειτουργεί.
Κερδίζοντας συνεχώς την εμπιστοσύνη, οι αντάρτες άρχισαν να με αφήνουν μέσα.
Αυτή η ιδιωτική ταινία που μου έδωσαν ήταν η απόδειξη ότι είχα κάνει επαφή.
Είναι ίσως το πρώτο βίντεο ανταρτών του πολέμου.
Η ομάδα με τον πύραυλο μένει πίσω από τον πρώτο λόφο,
η ομάδα με τον όλμο πίσω από τον δεύτερο λόφο.
Καταλαβαίνετε το σχέδιο, σύντροφοι;
Ένα, δύο, τρία, μετά η έκρηξη.
Τώρα αρχίζει.
Ένα, δύο, τρία.
Χτύπα το. Χτύπα το.
Έλα!
-Φάουντ; -Ε;
-Είναι το βίντεο με ήχο. -Ναι, Θεού θέλοντος.
Συμβουλεύουμε κάθε έντιμο Ιρακινό μουτζαχεντίν
να υπερασπιστεί τη χώρα του και την τιμή του.
Δεν δεχόμαστε καμία δύναμη, ούτε αραβική ούτε δυτική,
να κατακτήσει ή να ανοικοδομήσει το Ιράκ.
Το καθορίζει ο Αλλάχ, μουτζαχεντίν.
Αλλάχ!
Κύριε, εκεί χτυπήθηκαν όλοι οι Αμερικανοί.
Τι ανατινάξατε;
-Τη μητέρα όλων των αποθηκών πυρομαχικών. -Τα τεθωρακισμένα οχήματα;
-Ναι κι όλα γύρω. -Μπράβο.
-Εγώ το χτύπησα δύο φορές. -Μπράβο. Μπράβο, λιοντάρια.
-Συνεχίστε με τον Αλλάχ στο πλευρό σας. -Θεού θέλοντος.
Ξέρω αυτά τα άτομα και αισθάνομαι άσχημα για αυτήν την ταινία.
Γυρίστηκε μόνο για μένα όταν επέμενα για αποδείξεις ότι πραγματικά αγωνίζονται.
Σύντομα, δεν έβλεπα μόνο τις ταινίες τους.
Άρχισαν να με παίρνουν σε μυστικές συναντήσεις μέσα στη μαύρη νύχτα.
Αυτή είναι η αναπνοή μου, καθώς κάνω το γύρισμα.
Ήταν τρομακτικό.
Είχα παραδώσει τον εαυτό μου σ'αυτούς τους αντάρτες,
άνδρες που οι Αμερικανοί κυνηγούσαν και εγώ είχα βρει,
μην ξέροντας αν ήταν φίλοι ή αν επρόκειτο να με σκοτώσουν.
Υποθέτω ότι ήξερα ότι ήταν τρελό, αλλά δεν μπορούσα να μην το κάνω.
Αυτό είναι ένα μήνυμα από εμάς.
Απ'τον Αλλάχ, Αλλάχ, Αλλάχ.
Δεν θα έχουν ούτε μία ξεκούραστη μέρα,
ενώ υπάρχει έστω και ένας Άραβας, μουσουλμάνος, Ιρακινός
που αναπνέει στη γη του Ιράκ.
Με έφεραν σε αυτό τον αχυρώνα,
με δεμένα τα μάτια στο πορτμπαγκάζ ενός αυτοκινήτου.
Εμείς δεν θα σταματήσουμε να αντιστεκόμαστε στην κατοχή
μέχρι τον τελευταίο μας μάρτυρα.
Σύντομα δεν ήταν αρκετό μόνο να τους συναντάω.
Επέμειναν να με πάρουν μαζί με τον Γιούρι στην πρώτη τους επίθεση.
Ήμαστε στις παρυφές της προστατευμένης βάσης των ΗΠΑ στο αεροδρόμιο της Βαγδάτης.
Ένιωσα ενοχή βλέποντας το να γίνεται, καθώς στόχευαν τους Αμερικανούς.
-Δώσε μου το μαντήλι σου. -Στο όνομα του ελεήμονος Θεού, γιατί;
Επειδή δεν θέλω το πρόσωπό μου στην κάμερα.
Το μόνο που σκεφτόμουν ήταν οι οθόνες των πιλότων του ελικοπτέρου,
όπου μπορούν να δουν τα πάντα στο σκοτάδι.
Οι αντάρτες είδαν την ανησυχία μου.
"Μην ανησυχείς", μου είπαν. "Το κάνουμε όλη την ώρα".
Προφήτη Μωάμεθ, η ειρήνη είναι δική σου, τζιχάντ μέχρι την Ημέρα της Κρίσεως.
Εμείς θα κάνουμε τζιχάντ μέχρι να φύγουν οι Αμερικανοί απ'την πατρίδα μας.
Τραβήξτε τα χέρια σας. Πάμε, πάμε!
-Τι να κάνω; -Τράβηξέ το.
Πού είναι το αμερικανικό αεροπλάνο;
Αεροσκάφος.
Αυτοί οι άνθρωποι έβλεπαν τους εαυτούς τους ως εθνικιστές,
που αγωνίζονται για να διώξουν από τη χώρα τους τον κατακτητή.
Όμως, παρ'όλο το αίμα που είχαν χύσει,
δεν διεξήγαγαν ιερό πόλεμο με βομβιστικές επιθέσεις αυτοκτονίας.
Αυτό, μου είπαν, το έκανε άλλος.
Κάποιος που τρομάζει ακόμα κι αυτούς.
Ένας άνδρας που ονομάζεται Αμπού Μουσάμπ Αλ Ζαρκάουι.
Ο Ζαρκάουι, ο οποίος ζούσε μόνο στα μυστικά,
στο μυστήριο,
με τόσο λίγα να'ναι γνωστά.
Ήταν Ιορδανός, ένας μαχητής που ριζοσπαστικοποιήθηκε στη φυλακή,
είχε φτιάξει στρατόπεδο τρομοκρατών στο Αφγανιστάν
και τώρα ήταν κάπου στο Ιράκ
και περίμενε να γονατίσει τη χώρα.
Ήταν σχεδόν ένας χρόνος που ήμουν εδώ
και στο σπίτι μας ετοιμαζόμαστε για τις χριστουγεννιάτικες διακοπές.
Καλά Χριστούγεννα!
Ένα, δύο.
Ένα, δύο, τρία.
Γεια!
Όμως, η οικογένειά μας επρόκειτο να διαλυθεί.
Ο Ομάρ λάτρευε τον γιο του, τον Κατάμπ, και εγώ λάτρευα τον Ομάρ.
Σύντομα, λίγα τετράγωνα από εκεί όπου στέκεται,
ο Ομάρ θα σκοτωθεί.
Καλά Χριστούγεννα, Αμπού Τζακ.
Καλά Χριστούγεννα, Ομάρ. Αμπού Κατάμπ.
Για μια στιγμή, ο πόλεμος δεν ήταν απόμακρος.
Μας είχε βρει.
Ο θάνατος του Ομάρ μας ανάγκασε να φύγουμε απ'το σπίτι όπου περνούσαμε τόσο καλά,
για να αναζητήσουμε ασφάλεια σ'ένα καλά φυλασσόμενο ξενοδοχείο.
Εκεί ήμουν, όταν ο Ζαρκάουι αποκαλύφθηκε στον κόσμο.
Αυτός είναι, λένε, διαβάζει αυτές τις σελίδες.
Μπροστά του είναι ο Νίκολας Μπεργκ,
ένας νεαρός Αμερικανός εργολάβος που ο Ζαρκάουι είχε απαγάγει.
Με λένε Νικ Μπεργκ. Τον πατέρα μου τον λένε Μάικλ,
τη μητέρα μου τη λένε Σουζάν,
έχω έναν αδελφό και μια αδελφή, τον Ντέιβιντ και τη Σάρα.
Ζω στο Γουέστ Τσέστερ, Πενσιλβάνια, κοντά στη Φιλαδέλφεια.
Δεν θα δείτε τίποτα από μας, εκτός από πτώματα
και φέρετρα μετά από φέρετρα
που σφάζονται με αυτόν τον τρόπο.
Ο Αλλάχ είναι μεγάλος!
Δεν υπάρχει καμία δικαιολογία
για τη βάναυση εκτέλεση του Νίκολας Μπεργκ.
Απολύτως καμία δικαιολογία.
Εκείνη την ημέρα, ένιωσα ότι όλος ο πόλεμος σταμάτησε,
ο άνεμος φρίκης τον καταπλάκωσε.
Ο Ζαρκάουι κλιμάκωνε την ένταση.
Τότε αργά ένα βράδυ στο ξενοδοχείο μας, όλα έγιναν πολύ προσωπικά.
Μια επαφή του Ζαρκάουι χτύπησε την πόρτα μου μ'ένα DVD στο χέρι.
"Ο πρίγκιπας των πριγκίπων, με διέταξε", είπε.
"Δώσε αυτό στους άπιστους".
Από την αρχή, ο Ζαρκάουι μαγνητοσκοπούσε το αριστούργημά του,
κάτι που θα άλλαζε τον πόλεμο για πάντα.
Και τώρα που ήταν έτοιμο, το είχε δώσει σ'εμένα.
Αυτή είναι η πρώτη ταινία βομβιστικών επιθέσεων αυτοκτονίας στο Ιράκ
και τα παιδιών που τις έκαναν.
Αυτός που διαβάζει τη διαθήκη του
λέει το τελευταίο αντίο του σε μια σκοτεινή τελετή
πριν ξεκινήσουν για ένα αμερικανικό σημείο ελέγχου.
Ένας χείμαρρος λαχτάρας.
Σας βλέπω όλους να φεύγετε και δεν θα επιστρέψετε.
Στο όνομα του ελεήμονος Θεού.
Αυτό είναι. Μόνο ένα κουμπί.
Μην μας ξεχνάτε στις προσευχές σας. Εσείς θα μας λείψετε.
Αυτός ο δυτικός δημοσιογράφος βλέπει ένα τρομακτικό βίντεο
που στάλθηκε σ'αυτόν από μια ισλαμική αντάρτικη ομάδα στο Ιράκ.
Ω Θεέ μου! Δεν το'χω δει αυτό.
Ο Μάικλ Γουέαρ, που εργάζεται για το περιοδικό Time,
επαγγελματικά βρίσκεται στην κόψη του μαχαιριού,
μια απίθανη διαδρομή στους αντιδυτικούς μαχητές.
Είτε πιστεύετε ότι είμαι τυχερός ή αν νομίζετε ότι είμαι καταδικασμένος,
το θέμα είναι, μου έχουν δώσει πρόσβαση σε κάτι που κανείς άλλος δεν έχει.
Αυτό που βλέπουμε εδώ
είναι η επίθεση της τρομοκρατικής ομάδας του Ζαρκάουι σε ένα αμερικανικό κομβόι.
Ένας στημένος από πριν κάμεραμαν ξέρει πού θα σκάσει η βόμβα.
Ένας οδηγός αυτοκτονίας διακόπτει αυτό το κονβόι και πυροδοτεί την έκρηξη.
Αυτό είναι ένα πολύ, πολύ εξελιγμένο τμήμα
της ενημερωτικής εκστρατείας του Ζαρκάουι,
που τον προβάλλει ως το αστέρι του νέου παγκόσμιου τζιχάντ.
Είναι απλά συναρπαστικό να παρακολουθείς ένα πρόσωπο όπως αυτό
ξέροντας ότι, σε μια δυο μέρες, είναι νεκρός.
Ξέρει ότι αυτό έρχεται και το καλωσορίζει.
Αυτή είναι η δύναμή τους. Είναι αυτό που συχνά λένε σ'εμένα.
"Το μεγάλο μας πλεονέκτημα, σε σχέση μ'εσάς,
είναι ότι εσείς φοβάστε τον θάνατο και εμείς όχι".
Ποτέ δεν θα μάθω γιατί το'στειλε σ'εμένα.
Μάλλον οφείλεται στο ότι είχα βρεθεί εκεί έξω,
ο ξένος που περιφέρεται μεταξύ των ανταρτών,
από μαχητές που ήξερα και ήξεραν αυτόν ή τους άνδρες του.
Παραήταν μεγάλο για να το σκεφτώ,
με παρέλυε το να το συλλογίζομαι.
Ένας άνθρωπος σαν αυτόν να επιλέγει εμένα.
ΕΝΝΙΑ ΑΠΑΧΘΕΝΤΕΣ ΕΡΓΟΛΑΒΟΙ
Ένιωθα ότι με είχε κάνει συνένοχο, κατά κάποιο τρόπο, στον πόλεμό του.
Τώρα δεν θα μπορούσε να υπάρξει καμία επιστροφή.
ΟΛΟΙ ΑΠΟΚΕΦΑΛΙΣΜΕΝΟΙ
Οι Αμερικανοί έχαναν τον έλεγχο του πολέμου.
Πρώτα χάθηκαν κάποιες από τις επαρχίες της ερήμου.
Μετά οι αυτοκινητόδρομοι.
Σκατά! Σκατά!
Είναι ενέδρα!
Μέχρι που τελικά οι ΗΠΑ έχαναν την ίδια τη Βαγδάτη.
Στην καρδιά της πρωτεύουσας,
η οδός Χάιφα ήταν μια ξεχωριστή κόλαση για τους Αμερικανούς.
Χθες το βράδυ, ακόμη δύο στρατιώτες σκοτώθηκαν εδώ σε περιπολία,
καθιστώντας το 24ωρο ένα από τα πιο πολύνεκρα
από τότε που κηρύχθηκε η γενικευμένη σύγκρουση.
Οι στρατιώτες ονόμασαν τους διαδρόμους του "Purple Heart Lane"
και "RPG Alley",
ένα μέρος όπου ακόμη και τα παιδιά πολεμούσαν εναντίον τους.
Εκεί ο Γιούρι και εγώ συναντήσαμε αυτό τ'αγόρι.
Οι γονείς του σκοτώθηκαν σε αεροπορική επίθεση στη Φαλούτζα.
Τον είχε μαζέψει ο αντάρτης θείος του.
Έλα, Χαμούντι. Έλα εδώ.
-Ο Αλλάχ είναι μεγάλος. -Ο Αλλάχ είναι μεγάλος.
Κοίτα ψηλά. Ο Αλλάχ είναι μεγάλος.
Ήξερα την οδό Χάιφα καλά.
Ο διοικητής των ανταρτών της ήταν φίλος,
τουλάχιστον μέχρι εκεί που τον εξυπηρετεί.
Και στον πόλεμο, αυτός είναι ο καλύτερος τύπος φίλου που μπορείς να ελπίζεις.
Μην τραβάς. Πυροβολούν τις φωτογραφικές μηχανές.
Είπε να τραβήξετε μια φωτογραφία.
Η οδός Χάιφα είναι αποκλεισμένη.
-Είπε ότι είναι κλειστά. -Δεν θέλω το πρόσωπό μου στην ταινία.
Αυτός είναι, ο φίλος μου,
που δεν μπορώ να τραβήξω με το φόβο ότι μπορεί να αναγνωριστεί.
Προχωράμε γύρω από την οδό Χάιφα,
η οποία ελέγχεται τώρα από τους Ιρακινούς μουτζαχεντίν, ή ιερούς πολεμιστές.
Αυτοί είναι οι αντάρτες,
οι μαχητές που πολεμούν κατά των αμερικανικών δυνάμεων
και της προσωρινής ιρακινής κυβέρνησης.
-Είναι ζώνη ελεύθερου πυρός; -Είναι απαγορευμένη περιοχή.
Μια μονάδα των ΗΠΑ έχει μετακινηθεί στην περιοχή.
Οχήματα μάχης Armored Bradley έχουν λάβει θέσεις.
Κανονικά, όταν τα αμερικανικά στρατεύματα έρχονται σε αυτόν τον τομέα,
οι αντάρτες επιτίθενται.
Σταμάτα.
Δεν είναι το χέρι μου, αλλά το χέρι του Αλλάχ.
Ο Αλλάχ είναι μεγάλος.
-Ο Αλλάχ είναι μεγάλος. -Πάλι! Πάλι!
Έστηναν όλμους σε μια βάση μερικές εκατοντάδες μέτρα μακριά.
Ο Αλλάχ είναι μεγάλος.
-Να του ρίξω; -Ρίξε.
Βγάλ'το. Βγάλ'το.
Πάμε!
Η περιοχή ήταν ένα τρόπαιο στο κέντρο της πόλης,
που ο Ζαρκάουι ήθελε για τον εαυτό του.
Πρώτα, έστειλε τους άνδρες του έναν έναν και σε δυάδες.
Στη συνέχεια, οι δυάδες έγιναν τριάδες και τετράδες.
Σύντομα, ήρθαν φήμες.
Ο Ζαρκάουι είχε καταλάβει την οδό Χάιφα.
-Ο Αλλάχ είναι μεγάλος! -Ο Αλλάχ είναι μεγάλος!
Ο φίλος μου, ο διοικητής των ανταρτών, είχε ανατραπεί
και έστειλε έναν από τους άντρες του να με φέρει πίσω ώστε να δω με τα μάτια μου.
Ο Ζαρκάουι είχε καταλάβει το ισοδύναμο του Μανχάταν,
ακριβώς στο κέντρο της Βαγδάτης.
Μπροστά, μπροστά, μπροστά. Πάμε, πάμε, πάμε!
-Αυτό; -Πού; Πού;
Μαύρες σημαίες του Ζαρκάουι δίπλα στους δρόμους,
οι μαχητές του παντού.
Άλλο ένα.
Θα πυροβολήσουν τ'αμάξι. Θα πυροβολήσουν και θα το κάψουν.
-Αλήθεια; -Ορκίζομαι στο Θεό!
Κάναμε ένα πέρασμα στη λεωφόρο.
Στη συνέχεια, άλλο ένα.
Συνέχισε.
Περιμένετε, περιμένετε. Πολλοί, πολλοί μουτζαχεντίν εδώ.
Μέχρι που μας εντόπισαν.
Ένας απ'τους άνδρες του Ζαρκάουι πετάγεται,
και τραβά την περόνη μιας χειροβομβίδας για να σταματήσει το αυτοκίνητό μας.
Αυτή είναι όλη η ταινία που έχω.
Από αυτό το σημείο, είναι μόνο αμυδρές, εύθραυστες μνήμες.
Ένα σμήνος από τζιχαντιστές όρμησε στο αυτοκίνητό μας,
και προσπαθούσε να μ'αρπάξει.
Γρατζουνίζοντάς με, σέρνοντάς με.
Πήγαιναν να κόψουν το κεφάλι μου,
όπως είχα δει να κάνουν στα τόσα πολλά βίντεο,
να με τραβάνε από πίσω απ'τα μαλλιά, να ουρλιάζω καθώς άρχιζε το πριόνισμα,
με πόδια που σπαρταράνε.
Οι εικόνες γυρνάνε στο μυαλό μου.
Στάθηκα κάτω από μια σημαία, δίπλα σε έναν άνθρωπο με μαχαίρι και περίμενα.
Τότε ήταν που μίλησε ο αντάρτης συνοδός μου,
αυτός που ο φίλος μου είχε στείλει για να με φέρει εδώ.
Απείλησε τους άνδρες του Ζαρκάουι με πόλεμο συμμοριών αν με σκότωναν.
Απλώς δεν άξιζα τον κόπο.
Ακόμη και οι άνδρες του Ζαρκάουι το κατάλαβαν αυτό.
Με σφιγμένα δόντια, με έσπρωξαν πίσω στ'αυτοκίνητο.
Είχε τελειώσει.
Αλλά, κατά κάποιο τρόπο, ποτέ δεν θα τελείωνε.
Για τις επόμενες τρεις ημέρες, δεν βγήκα από το δωμάτιό μου.
Ήθελα να ξεράσω όποτε έμπαινα σε αυτοκίνητο.
Ακόμα μισώ το ξύρισμα με λεπίδες στο πρόσωπό μου.
Υποθέτω οι πιο πολλοί θα είχαν φύγει από το Ιράκ μετά απ'αυτό.
Δεν ξέρω. Είναι μια σκέψη που ποτέ δεν έκανα.
Ίσως, τότε, ήταν ήδη πολύ αργά για μένα
για να τ'αφήσω όλα.
Τώρα λαχταρούσα, σχεδόν αρρωστημένα, να μάθω περισσότερα,
να κατανοήσω το μέγεθος του, του Ζαρκάουι.
Αν ήταν αισχρός, το ενδιαφέρον μου ήταν διεστραμμένο.
Η σκοτεινή ιδέα του δεν θα αφήσει το μυαλό μου.
Και ο Ζαρκάουι δεν ήταν ποτέ μακριά.
Δύο βόμβες σε αυτοκίνητα.
Οι βομβιστικές επιθέσεις αυτοκτονίας συνεχίζονταν, ακόμη και στην πόρτα μας.
-Έρχονται. -Αν έρχονται, θέλω να είμαι έτοιμος.
Μικ, δεν μπορείς να βγεις με όπλο.
Δεν βγαίνω με όπλο.
Έλα πίσω! Εσύ έλα πίσω!
Έλα πίσω! Έλα πίσω!
Είμαι Αυστραλός. Είμαι Αμερικανός. Είμαι Αμερικανός.
Είμαι δημοσιογράφος! Είμαι...
Μένω εδώ!
Οι Αμερικανοί κυνηγούσαν τον Ζαρκάουι αδυσώπητα,
όμως, παρ'όλα αυτά, επικρατούσε στον πόλεμο.
Στη Φαλούτζα, μια πόλη δυτικά της Βαγδάτης, που τώρα ελέγχει,
ένα προπύργιο των ανταρτών,
οι Αμερικανοί δεν είχαν άλλη επιλογή παρά να πάρουν πίσω την πόλη,
συγκεντρώνοντας δύναμη 10.000 στρατιωτών για να το πετύχουν.
Επιτέλους, οι άνδρες του Ζαρκάουι αντιστέκονταν,
και τολμούσαν να αντιμετωπίσουν την ισχύ του στρατού των ΗΠΑ.
Και εγώ δεν πρόκειται να το χάσω.
Μ'αρέσει.
Άντε γαμήσου.
Δεν τράβηξες φωτογραφία μου καθώς κοιμόμουν;
Ναι.
Άντε γαμήσου.
Αν το Ιράκ θέλει να γίνει ελεύθερη και ειρηνική κοινωνία,
δεν μπορεί ένα μέρος της χώρας να παραμείνει υπό την κυριαρχία
των δολοφόνων και τρομοκρατών.
Θα κυνηγήσουμε τους εγκληματίες.
Θα τους σκοτώσουμε ή θα τους συλλάβουμε.
Οι διοικητές των ΗΠΑ έκαναν μια μελαγχολική πρόβλεψη
ότι οι οδομαχίες θα μπορούσε να είναι οι χειρότερες από το Βιετνάμ.
Σκοπός μας είναι να δώσουμε πίσω στο λαό του Ιράκ τη Φαλούτζα.
Είμαστε εδώ να καθαρίσουμε αυτή την πόλη από τους τρομοκράτες και τους εγκληματίες.
Δεν υπάρχει τίποτα που να περπατάει σ'αυτή την πόλη και να το φοβάμαι
γιατί έχω όλους εσάς μαζί μου.
Έρχεστε σε επαφή, περιμένω να το τελειώσετε.
Τελειώστε το με το μεγαλύτερο όπλο που έχετε.
Οι ηγέτες να ξέρετε τι γίνεται με τους στρατιώτες σας.
Να ξέρετε πού βρίσκονται στο πεδίο της μάχης. Υποστηρίξτε τους.
Αν βρεθείτε σε μια μάχη,
περιμένω από εσάς, παιδιά, να τσακίσετε κάποιους.
Δεν φοβάμαι τίποτα εκεί.
Και ούτε εσείς θα πρέπει.
Φτάνετε, βάζετε τα χέρια σας γύρω από τον άλλο,
περπατάτε μαζί σ'αυτή την πόλη και βγαίνετε έξω μαζί.
Ας προσευχηθούμε.
Ουράνιε Πατέρα, τα λόγια Σου λένε ότι δεν μας δίνεις πνεύμα φόβου,
αλλά θάρρους και καθαρού μυαλού.
Σου ζητώ να δώσεις σήμερα σ'αυτούς τους στρατιώτες
αυτό το θάρρος που πρέπει να έχουν για να εκπληρώσουν αυτή την αποστολή.
Προστάτεψε κάθε στρατιώτη καθώς πηγαίνει στο πεδίο μάχης.
Επίτρεψέ μας να τους φέρουμε όλους πίσω. Στο πολύτιμο και ιερό όνομά Σου, αμήν.
Γεια σου, η Φαλούτζα είναι από εδώ.
Γεια σου, Τζακ. Ο πατέρας σου είμαι, φίλε.
Λίγο πριν πάω στη μάχη της Φαλούτζα.
Θέλω μόνο να σου πω ότι σ'αγαπώ, γιε μου.
Ήμαστε η πρώτη αμερικανική μονάδα που μπήκε στην πόλη
και γρήγορα μας περικύκλωσαν μαχητές αυτοκτονίας του Ζαρκάουι
που είχαν μείνει πίσω, ενώ όλοι οι άλλοι είχαν φύγει.
Ε, χτυπήθηκα!
Περίμενε. Περίμενε.
Νικ;
-Καλώς. Είμαι καλά. -Είσαι έτοιμος.
Είναι περίεργο, τα πράγματα που θυμάμαι,
τα πρόσωπα των αγοριών και πόσο γέρο μ'έκαναν να νιώσω.
Πού είναι;
Ότι ο αρχηγός τους, ο Υπολοχαγός Μίνο,
εργαζόταν σ'ένα γραφείο μέχρι πριν από λίγο καιρό.
-Εκεί! -Γαμώτο!
Και ότι ο Λοχίας Ντέιβιντ Μπελαβία
ήταν έτοιμος να γιορτάσει τα 29α γενέθλιά του, στη μέση της μάχης.
Ειδικά σ'αυτό το σημείο!
-Είναι Purple Heart. -Είναι μοβ πέος!
-Μοβ πέος! -Βολή RPG ή κάτι τέτοιο.
Πού έγινε αυτό;
Γιατρέ, αυτός θα το ξεπεράσει... Θα το ξεπεράσει τελικά, έτσι δεν είναι;
Ναι, θα είναι εντάξει.
Τις άλλες αμερικανικές μονάδες τις καθυστέρησαν στην είσοδο.
Όσο πιο βαθιά πολεμούσαμε, τόσο πιο μόνοι ήμαστε.
Έτσι έπρεπε να γυρίσουμε πίσω, στους δρόμους,
μέσα από σπίτια φαντάσματα που οι στρατιώτες νόμιζαν ότι είχαν κερδίσει,
ψάχνοντας για μαχητές που κρύβονταν στις ρωγμές.
Έχουμε την τύχη να κάνουμε τη δική μας Ανάλυση Μάχης και είναι σημαντικό
γιατί τώρα ξέρουμε ότι σκοτώνουμε ανθρώπους.
Ξέρουμε τι έχουν. Μπορούμε να βεβαιωθούμε ότι όλα τα όπλα θα καταστραφούν.
Εντάξει, αυτό είναι το σχέδιο. Θα φύγουμε σύντομα.
Είμαστε έτοιμοι να πάμε σ'αυτό το συγκρότημα.
Υπάρχουν έξι μ'οκτώ τύποι...
-Αυτό εδώ; -Όχι, εδώ.
Δεν μπόρεσαν να τους βρουν, σωστά;
Πριν πάμε, θα το σφυροκοπήσουν τα τανκ.
Απλά περίμενε. Έχε την ομάδα σου σε θέση κάλυψης. Να μην είναι στα ανοικτά.
Ήταν έξι τζιχαντιστές αυτοκτονίας του Ζαρκάουι
στριμωγμένοι σ'ένα συγκρότημα άδειων σπιτιών.
Καθώς έπεφτε η νύχτα, δεν είχαν καμία διέξοδο.
Μόλις ρίξει σ'εκείνο το σπίτι, θα είμαστε ακριβώς εδώ.
Θα βγούμε εδώ και θα επιτεθούμε μ'αυτόν τον τρόπο.
Ωθήστε αυτούς τους μαλάκες προς τα εδώ,
ώστε αν τρέξουν, τα τανκ θα τους κατευθύνουν εδώ.
Πάμε! Πιέστε τους, πρώτη ομάδα!
Πρώτη ομάδα, ελάτε'δώ!
Ομάδα Άλφα! Ομάδα Άλφα, ελάτε'δώ! Ομάδα Άλφα!
Θέλω το τελευταίο άτομο της Μπράβο σ'αυτό το σημείο όταν επιτίθεστε.
Είμαστε εντάξει εδώ.
-Δικό μου, Μπράβο. -Πρώτος όροφος ασφαλής;
Πρώτος όροφος ασφαλής.
Εμπρός πάμε, πάμε εδώ. Ο τελευταίος της Μπράβο, πάρε εκείνο το σημείο.
-Μπράβο; Ποιος είναι... -Εδώ πέρα.
Από το πρώτο σπίτι, ξέραμε ότι οι τζιχαντιστές δεν ήταν πολύ μακριά.
Πρέπει να κρατήσεις το όπλο σου προς τα εκεί. Μείνε πάνω εκεί.
Εντάξει, Μπράβο. Χωριστείτε. Πηγαίνετε δεξιά, πηγαίνετε αριστερά.
Πάμε.
Έχουμε μια πίσω πόρτα εδώ που είναι ανοιχτή.
-Είναι ανοιχτή. -Αίμα στο νιπτήρα.
Η αναζήτηση συνεχίστηκε για ώρες. Σπίτι με σπίτι, μέσα στο σκοτάδι.
Μέχρι που μπήκαμε στο καθιστικό ενός τελευταίου σπιτιού.
Ήταν παγίδα. Ενέδρα από τρία μέτρα μακριά.
Σφαίρες περνάνε μέσα από τους τοίχους.
Ε! Τι στο διάολο!
-Έχω θραύσματα... -Χρειάζομαι ένα τανκ!
- Έχετε χτυπήσει; - Φέρε μου ένα τανκ!
-Είσαι καλά; -Είμαι καλά.
-Έχεις χτυπηθεί; -Είμαι καλά!
Ποιός ρίχνει;
Οι άνδρες του Ζαρκάουι είχαν το πλεονέκτημα.
Βγήκαμε άτακτα πίσω στο δρόμο.
-Έλα πίσω! -Προσπαθώ.
Υπάρχουν άνθρωποι μπροστά μου!
Φύγε από εδώ. Φύγε!
Γιούρι; Γιούρι!
Γιούρι!
Έξω από εδώ! Πηγαίνετε!
Δεν πρόκειται να πεθάνουμε, γαμώτο!
-Χτυπήθηκε κανείς; -Κανείς δεν χτυπήθηκε!
Τα πάντα είναι σκέτη τρέλα. Εμάς απλά μας πυροβόλησαν εξ επαφής.
Κάποιος έπρεπε να πάει πίσω εκεί. Κάποιος έπρεπε να τους σκοτώσει.
Ναι, θέλω να τους κυνηγήσω.
-Ήταν ο Λοχίας Μπελαβία. -Θέλω να πάω.
Θέλω να πάω.
Αυτός ο τύπος πυροβολεί εξ επαφής.
-Θέλετε να μείνετε; -Θα μείνω εδώ.
-Εντάξει, ας πάμε να τους βρούμε. -Ένας λοχίας ακολουθεί. Πήγα μαζί τους.
Έρχεστε. Έρχεστε, να πάρει.
Ο Μπελαβία σκότωσε δύο στο διάδρομο.
-Ποιός είναι; -Ο Μικ!
-Ποιος είναι; Ποιος; -Ο Μικ! Ο δημοσιογράφος!
Τότε προχώρησε πιο μέσα.
Τον έχασα, τυφλωμένος χωρίς νυχτερινή όραση
και ξαφνικά μόνος σ'ένα σπίτι γεμάτο θάνατο.
Και τότε έγινε ησυχία.
Κανένας πυροβολισμός, κανένας Λοχίας Μπελ.
Κάτι δεν πήγαινε καλά.
Έτρεξα πίσω στους άλλους έξω.
Ε!
-Ποιος μ'ακούει; -Ε!
Χρειάζονται κάνα δύο ακόμη! Ο Λοχίας Μπελ δεν απαντάει!
Ο Πόουλι και κάποιος άλλος είναι στη δεξιά πλευρά του γκαράζ.
Δεξιά πλευρά του γκαράζ!
Και ο λοχίας Μπελ και κάποιος άλλος πήγαν μέσα
και δεν έχουμε νέα τους.
Έχετε ακούσει τίποτα από μέσα απ'το σπίτι;
-Όχι. -Φίλε, έγινε ησυχία.
Αυτό δεν είναι καλό.
Ελπίζω να μην υπάρχουν τραυματίες. Μόνο αυτό.
Αυτά τα λεπτά ήταν ατελείωτα.
-Δεν ξέρω τι συμβαίνει. -Πρώτα δέκα. Μετά είκοσι.
Μη γνωρίζοντας αν ο Μπελαβία ήταν ζωντανός.
Δεν μπορούσα να καθίσω ακίνητος. Δεν μπορούσα απλά να παρακολουθώ.
Μπορεί να χρειάζεται βοήθεια.
Έτσι έτρεξα πάλι πίσω στην πόρτα, να δω αν μπορούσα να τον ακούσω.
Τότε ένας ήχος ήλθε από μέσα.
Κάποιος φωνάζει.
-Από πού; -Μέσα.
-Δεν μπορώ να τ'ακούσω. -Εγώ μπορώ.
Λοχία Μπελ;
Λοχία Μπελ!
Ήταν ζωντανός.
Μόνος του, είχε συρθεί μέσα στο σπίτι,
σκοτώνοντας πέντε άνδρες του Ζαρκάουι, κάποιους σε κατά μέτωπο αγώνα.
-Ε, Μπελ. -Ναι, κράτα.
Μίλα στον έξι.
-Τι θέλει; -Αναφορά.
Χτύπησα τρεις που προσπάθησαν να μας πυροβολήσουν απ'τα πέντε μέτρα!
Ήμασταν όλοι έκπληκτοι,
αλλά ο Μπελαβία, νομίζω, είχε βρει κάτι σε εκείνο το σπίτι,
μια πλευρά του που δεν ήξερε ότι είχε.
Γαμώτο.
Αυτό είναι. Φεύγουμε!
Εγώ δεν είχα καμία δουλειά να επιστρέψω εκεί,
αλλά ένιωθα ότι εκεί έπρεπε να βρίσκομαι.
Κι αυτό που έμαθα μέσα ήταν ότι πλέον δεν νοιαζόμουν για τον θάνατο.
Μετά από έξι ημέρες σφοδρών μαχών,
οι δυνάμεις των ΗΠΑ είπαν απόψε ότι έχουν καταλάβει την πόλη της Φαλούτζα.
Αμερικανικές και ιρακινές δυνάμεις ελέγχουν τώρα το 70% της Φαλούτζα.
Μια καταστροφική επίδειξη της αμερικανικής δύναμης πυρός.
Η μάχη για τη Φαλούτζα δεν έχει ακόμη τελειώσει.
Υπήρχε μια ψευδής αίσθηση νίκης για τους Αμερικανούς.
Για τον Ζαρκάουι, η μάχη ήταν μια επίδειξη της δύναμής του.
Οι άντρες του πρόθυμοι να πεθάνουν με μια πράξη ένδοξης περιφρόνησης.
Και η αυτοκτονική τους αφοσίωση σ'αυτόν απλώς δυνάμωνε.
Μέχρι τώρα, ο Ζαρκάουι ήλεγχε μεγάλα κομμάτια της χώρας
και γινόταν όλο και πιο βάρβαρος,
υλοποιώντας το όραμά του για ένα ισλαμικό κράτος.
ΚΑΣΕΤΑ ΤΟΥ ΖΑΡΚΑΟΥΙ
Αυτά είναι πλάνα που ο Ζαρκάουι δεν σκόπευε να δει ο κόσμος.
Αυτοί οι άντρες βάζουν ανακοινώσεις για την τύχη ενός ανθρώπου
που κρατούν στ'αμάξι τους.
Κατηγορούμενος ότι πληροφορεί τους Αμερικανούς,
έχει καταδικαστεί σε θάνατο.
Ο Αλλάχ να σας κρατά ασφαλείς.
Ο Αλλάχ να σας δώσει τη νίκη. Ο Αλλάχ να μας δώσει τη νίκη.
Συνέχισε.
Απομακρύνσου, γέρο.
Γέρο, δώσε μας χώρο.
Παρακαλώ, προχωρήστε!
Ο Αλλάχ είναι μεγάλος!
Έλα, έλα, μπορείς να προχωρήσεις.
Οι μέθοδοί του ήταν τρομακτικές, ακόμη και σε σχέση με την Αλ Κάιντα.
Ο βοηθός τού Οσάμα μπιν Λάντεν έγραψε στον Ζαρκάουι,
καλώντας τον να περιορίσει τις βίαιες υπερβολές του.
Κάντε πίσω, κάντε πίσω.
Τους αγνόησε.
Η ταινία ανακτήθηκε από το σκληρό δίσκο του υπολογιστή
ενός από τους κορυφαίους στρατιωτικούς του Ζαρκάουι.
Βίντεο που μου έφεραν αντάρτες που ήξερα ότι είχαν μετακινηθεί στον Ζαρκάουι,
αλλά τελικά επέλεξαν να αποχωρήσουν από το δίκτυο των τρομοκρατών.
Ενώ ανέφεραν ένα πρωί στ'αφεντικό τους, του τίναξαν τα μυαλά σ'έναν τοίχο.
Καθώς έφευγαν, ένας γύρισε στους άλλους και ρώτησε,
"Λέτε ο Μικ να θέλει τον υπολογιστή του;"
Ο Αλλάχ είναι μεγάλος! Ο Αλλάχ είναι μεγάλος!
Άνθρωποι, είμαι αθώος!
Αυτούς που έλεγαν ότι είναι κλέφτες ή πλιατσικολόγοι
τους κρεμούσαν σαν πινιάτες.
Ο κόσμος του Ζαρκάουι ήταν κόσμος αφάνταστης τρομοκρατίας,
Όλοι μέσα σ'αυτόν ήταν αιχμάλωτοι της στρεβλωμένης πραγματικότητάς του.
Ο Αλλάχ είναι μεγάλος! Ο Αλλάχ είναι μεγάλος!
Είχε μείνει μόνο ένα μέρος για να πάω.
Στην ίδια την καρδιά της εξουσίας του Ζαρκάουι,
σε μια επαρχία που λέγεται Ανμπάρ όπου είχε δημιουργήσει το ισλαμικό κράτος του,
σε μια πόλη που είχε κάνει σκοτεινή του πρωτεύουσα, μια πόλη που λέγεται Ραμάντι.
Ήταν απαγορευμένο μέρος για έναν ξένο σαν κι εμένα.
Ο μόνος τρόπος ήταν να πάω μαζί με τις αμερικανικές μονάδες που στάθμευαν εδώ,
κι αγωνίζονταν να επιβιώσουν
σε μια κόλαση που οι διοικητές τους ονόμαζαν "η κιμαδομηχανή".
Γαμώτο!
Τόσο σφοδρές ήταν οι μάχες,
που οι Αμερικανοί δυσκολεύονταν να κρατήσουν ανοιχτό αυτόν τον απόμερο δρόμο,
έναν δρόμο με πέντε μοναχικά φυλάκια των ΗΠΑ.
Ήταν η μόνη διασύνδεση ζωής των στρατιωτών με τον έξω κόσμο.
Είχα ακούσει ότι υπήρχε μια ομάδα πεζοναυτών υπό πολιορκία,
με εντολές να κρατήσει τη γραμμή, με οποιοδήποτε κόστος,
σε ένα φυλάκιο γνωστό ως το κυβερνητικό κέντρο.
Ε, παιδιά.
Μείνετε κάτω από το γυαλί. Υπάρχουν ελεύθεροι σκοπευτές εδώ γύρω.
Πώς είναι αυτό το μέρος;
Είναι ωραία.
Κοίτα έξω απ'το παράθυρο.
-Κοιτάς έξω; -Ναι.
Βλέπεις πώς είναι αυτό το μέρος.
Έρχεται! Έρχεται!
Εδώ, στη δεύτερη θητεία τους, ο Δεκανέας Χοσέ Τασέκο.
Ξέσκισε τους, σύντροφε!
Και ο Δεκανέας Νέιθαν Μπακ.
Προσπαθώ να πάρω το πράσινο φως για να τους ρίξω εκεί κάτω.
Όταν φτάσαμε στο Ραμάντι, την πρώτη μέρα,
είχαμε επαφή στην πρώτη περιπολία που κάναμε.
Ήμαστε η πρώτη περιπολία εκεί έξω.
Έτσι, αυτό ήταν κάπως, "Τι κάνω;" Δεν μπορούσα καν να το πιστέψω.
Γιατρέ! Έλα εδώ, γιατρέ.
Προσέξτε το όπλο μου.
Έχει τραυματιστεί σοβαρά.
Χάσαμε τρεις πεζοναύτες και έναν γιατρό.
Πρέπει απλώς να κρατήσεις το κεφάλι σου επάνω.
Να συνεχίσεις να πιέζεις.
Δεν μπορείς να αφήσεις τον εαυτό σου να πέσει,
γιατί κάποιος πέφτει και ξεφεύγει,
τότε αυτό επηρεάζει ολόκληρη την διμοιρία και τον λόχο.
Γι'αυτό και... πάμε εκεί έξω και...
κάνουμε καλή υπηρεσία και οτιδήποτε μπορούμε για να γυρίσουμε πίσω.
Να πάρουμε πίσω το αίμα τους επίσης.
Δεν υπάρχουν νικητές εδώ, μόνο παιδιά σε μια αδύνατη αποστολή,
περιπολίες που στέλνονται στους δρόμους σαν κάτι παραπάνω από δόλωμα,
για να παρασύρουν έξω τους μαχητές του Ζαρκάουι.
Οι Αμερικανοί ήταν λιγότεροι,
με μόλις το ένα τρίτο των στρατευμάτων που πραγματικά χρειάζονταν.
Τι βλέπεις;
Είναι σ'εκείνο το σπίτι. Είναι στο σπίτι!
Ποιο σπίτι;
-Ελεύθερος σκοπευτής στην οροφή! -Ποιο σπίτι;
Ε, ελέγξτε εκεί κάτω.
Απλώς ένας γέρος.
Όλο ευθεία. Αυτό το σπίτι. Αυτό το διώροφο σπίτι.
Σας χρειάζομαι ως TERP, κύριε. -Ακριβώς εκεί στον τοίχο.
Είναι δικό μας αυτό ή προπαγάνδα του Ζαρκάουι;
Ε, υπάρχουν δύο.
Υπάρχουν δύο τέτοιες.
Έχω αυτό το φαρμακείο. Αυτό το φαρμακείο.
-Αυτό, δικό σας; -Όχι, όχι.
Αυτό το φαρμακείο. Μου ανήκει το φαρμακείο.
-Είναι εντάξει. -Δουλεύω στο φαρμακείο.
Δεν με νοιάζει που δουλεύεις.
Δεν γνωρίζω. Δεν γνωρίζω.
Είναι στο γαμημένο το μαγαζί σας. Αυτό είναι το μαγαζί σας, σωστά;
Κύριε, δουλεύω σ'αυτό το φαρμακείο.
-Σ'αυτό το φαρμακείο... -Δουλεύεις εδώ;
Συνταγματάρχη Κέλι, ξέρεις σε ποια κατεύθυνση...
Εντάξει, τι κάνεις, λοιπόν...
Αφού εργάζεσαι σ'αυτό το φαρμακείο, τι κάνεις εδώ;
-Μιλάω με τον... -Γι'αυτό; Πώς ν'ανατινάξεις οχήματα;
Όχι, όχι. Όχι, δουλεύω σ'αυτό το φαρμακείο.
Εντάξει. Κλείστε το μαγαζί σας.
Κλείστε το μαγαζί σας.
Κλείστε αυτό το μαγαζί, κλείστε εκείνο το μαγαζί.
Καταλαβαίνεις τι λέω;
-Να κλείσω το φαρμακείο; -Ναι.
Και να κλείσετε κι αυτό.
Αν κάνεις κάτι, θα σε σκοτώσω.
Στον τύπο βάλτε χειροπέδες, αφού κλείσει την κωλόπορτά του.
Ελέγξαμε την κίνηση εδώ πίσω.
Ε! Πρόσωπο στο κτίριο.
Κλείσε τα μάτια σου.
Πρώτη ομάδα, κινούμαστε προς τα κάτω.
Δώσε μου το τηλέφωνό σου, τον αριθμό τηλεφώνου.
Αν δω τον Αλή Μπαμπά, θα σου τηλεφωνήσω.
-Θα μας τηλεφωνήσεις; -Θα σας τηλεφωνήσω.
Αν δείτε τον Αλή Μπαμπά;
Θα σας τηλεφωνήσω, αν δω τον Αλή Μπαμπά.
Θα σας δώσω ένα δαχτυλίδι.
Πάμε, πάμε, πάμε!
Μην κουνιέσαι, καριόλη!
Βιάσου, βιάσου! Βιάσου!
-Ελάτε μέσα, ελάτε μέσα. Πάμε. -Έχουμε έναν εδώ.
Σήκωσέ το.
-Σήκωσε τις πέτρες, διάολε! -Σήκωσε τις πέτρες, διάολε!
-Ναι! -Ε, έλα πίσω.
-Ε, κάνε αυτό... -Προσέξτε την ταράτσα σας.
Σήκωσε τις πέτρες!
Ας συλλάβουμε αυτόν τον μαλάκα.
Εντάξει, κύριε.
Για τους πεζοναύτες, τίποτα σ'αυτή την πόλη δεν είναι αυτό που φαίνεται.
Ένας οικογενειάρχης με ένα τηλέφωνο, καλώδια, πλαστικούς σωλήνες...
όλο τον πιθανό εξοπλισμό κατασκευής βομβών.
Ίχνη πυροβολισμών στα χέρια του.
Βλέπετε πώς έγινε αυτό το χρώμα; Με τα στίγματα;
Ο τύπος σίγουρα έριξε με όπλο τις τελευταίες ώρες.
Τι συμβαίνει;
Περίπου 100 μέτρα κάτω, ήταν δύο τύποι που ξεμύτιζαν.
Το έκαναν αυτό δύο ή τρεις φορές.
Τι μέρα είναι αυτή;
Αυτή είναι μια γαμημένη φυσιολογική μέρα στο Ραμάντι.
Πίσω στις περιπολίες με τους Δεκανείς Μπακ και Τασέκο,
πήγαμε σε μια ταράτσα να προσέχουμε κάποια άλλη αμερικανική περίπολο.
Κρατήστε τα μάτια σας ανοιχτά και προσπαθήστε να μείνετε χαμηλά, εντάξει;
Αν δείτε κάποιον να κινείται και να μας κοιτάει, ξέρετε τι να κάνετε.
Είναι πάντα κάποιος που βλέπει τη θέση μας.
Συνεχίστε να κινείστε γύρω. Μην μένετε ακίνητοι.
-Σκατά. -Σκατά!
Που να πάρει ο διάολος.
-Είδατε από πού ήρθε αυτό; -Από μπροστά μου.
Σκατά.
-Οι μαλάκες είναι εδώ ακριβώς. -Κινούνται γύρω μας.
Ω, σκατά. Μπακ, είδα κίνηση.
-Πού; -Κάποιος είναι σε εκείνο το κτίριο.
Το διαολεμένο παράθυρο με την πύλη. Πενήντα μέτρα μακριά.
Περιμένετε μισό.
Κάποιος είναι εκεί.
Ένα, δύο, τρία.
Κάθαρμα!
Γιούχου! Ναι, μάγκα!
-Διάολε! -Είναι ακόμα εδώ, δικέ μου!
Η καρδιά μου.
Είμαστε εδώ πάρα πολύ καιρό, διάολε.
Έπρεπε να την είχαμε κάνει από εδώ.
Με τους άνδρες του Ζαρκάουι να μας κυκλώνουν,
είναι μόνο 180 μέτρα για το σπίτι.
Όλοι! Ε!
Γουίλ!
Πού στο διάολο είναι αυτός ο καριόλης;
Γρήγορα, Μπένι! Πάμε!
-Πάμε! Πάμε! -Ελάτε.
Πάμε, δικέ μου.
Έλα μέσα! Έλα μέσα!
-Πάμε. -Γρήγορα!
Ναι, είμαι καλά. Κινούμαι.
Τι στο διάολο;
Ν'αφήσω το αγόρι μου έξω, καριόλη; Πηγαίνετε! Πηγαίνετε εκεί!
Τι στο διάολο;
Για μιάμιση ώρα σήμερα, σουνίτες αντάρτες επιτέθηκαν σε δύο στρατιωτικά φυλάκια
στο Ραμάντι και επιτέθηκαν με ό,τι διέθεταν.
Μαχητές αντάλλαξαν πυρά στους κεντρικούς δρόμους του Ραμάντι,
συγκρούσεις πιο θανατηφόρες μέρα με τη μέρα.
Κάθε φορά που οι πεζοναύτες αφήνουν τη βάση,
ξέρουν ότι υπάρχει πιθανότητα να μην γυρίσουν πίσω.
-Ο Αλλάχ είναι μεγάλος!
Ο Ζαρκάουι ήθελε να φύγουν οι Αμερικανοί.
Γι'αυτόν και μόνο η παρουσία τους ήταν μια προσβολή.
Αυτό το ανατρεπόμενο φορτηγό, γεμάτο με εκρηκτικά,
κατευθύνεται στο φυλάκιο των ΗΠΑ που λέγεται OP Hotel.
Μόλις χτυπηθήκαμε, ο ένας υπαξιωματικός ξεκίνησε να επανατοποθετεί τα όπλα.
Όλα αυτά τα όπλα μοιράστηκαν στο κτίριο. Όλα αυτά τα παιδιά είχαν ταφεί.
Αρχικά, αποκατέστησε την ασφάλεια.
Μετά άρχισε να συλλέγει τους δικούς μας σε ένα σημείο συλλογής τραυματιών.
Ο γιατρός μας ανέλαβε τα θύματα.
Ανέλαβε την εκ νέου συγκέντρωση των πυρομαχικών και των τομέων πυρός.
Μπόρεσε να υπερασπιστεί τη θέση του.
Είχαμε πληροφορίες ότι ακολουθούσε ένα κύμα το οποίο υποτίθεται θα μας χτυπήσει,
θα προσπαθήσουν να μας καταλάβουν.
Όλοι πήγαν πίσω στις θέσεις τους, συνέχισαν να πυροβολούν και διατήρησαν...
Βομβαρδίστηκαν λίγες εβδομάδες από την άφιξή τους.
Ο ανθυπολοχαγός Τζόε Γουόκερ και οι 30 ετερόκλητοι άνδρες που διατάζει.
Δεν είχε περάσει ούτε μια μέρα από τότε, χωρίς να έχουν δεχτεί επίθεση.
-Κύριε. Είστε απόφοιτος Ευελπίδων, κύριε; -Όχι.
Πήγα σε ένα μικρό ιδιωτικό κολέγιο στη Νότια Καρολίνα, το Wofford College.
-Αχά. -Και, εμ...
Αποφάσισα ότι αυτό ήθελα να κάνω μετά την 11η Σεπτεμβρίου και...
από τότε είμαι φουλ στη φωτιά.
Νότια θέση παρατήρησης.
Οι περισσότερες επαφές κάτω στα νότια προέρχονται από μικρά όπλα
ή ανθρώπους που παρατηρούν το ξενοδοχείο με κιάλια και μας μαγνητοσκοπούν.
Αυτό είναι...αυτό θεωρείται κριτήριο εμπλοκής.
Μου αρέσει αυτό το καταφύγιο.
-Πιστεύεις μπορούμε να κάνουμε κράτηση; -Ω, ναι.
Και να αγοράσουμε κάποιο ακίνητο στο Ραμάντι, ε;
Τώρα είναι η ώρα να χωθούμε, ενώ η αγορά είναι σε ύφεση.
Στη συνέχεια, όταν έρθει η άνοδος, το σκοτώνουμε.
Ναι.
-Ας σοβαρευτούμε τότε. -Ναι, είναι σοβαρή κατάσταση, Γιούρι.
Δεν είναι ώρα για επιπολαιότητες.
Άντε γαμήσου.
Αυτό που θα σας δείξω είναι μια από τις προσθήκες μας, μετά την επίθεση.
Φέραμε τους ελεύθερους σκοπευτές μας μέσα,
να λάβουν θέση στην ταράτσα του ξενοδοχείου
κάτι που τους επιτρέπει να βλέπουν σε 360 μοίρες.
μέχρι τις 2.000 μέτρα.
Εδώ έχουν δύο επιβεβαιωμένα χτυπήματα που φτάνουν μέχρι 1.400 μέτρα.
Είναι πολύ εντυπωσιακοί.
Είναι καλό εργαλείο για μας.
Ναι.
-Φιλαράκια. -Κύριε.
Μας χτυπάνε με RPG μέρα παρά μέρα.
Ελεύθεροι σκοπευτές. Θα ελέγχουμε από 360 μοίρες.
Είναι για ένα παιχνίδι αναμονής που σε τρελαίνει.
Πότε θα μας χτυπήσουν πάλι;
Θα σας εκνευρίσει.
Πουθενά στο Ιράκ ο πόλεμος δεν ήταν τόσο αιματηρός για τους Αμερικανούς όσο εδώ.
Σε αυτή τη διμοιρία, απ'τον Ιούλιο,
είχαμε οκτώ τραυματισμούς και έξι θανάτους.
Όλοι οι αρχηγοί της ομάδας μου και οι αρχηγοί τομέων έχουν τραυματιστεί.
Για κάποιο διάστημα, ο λόχος μας πολεμούσε με λιγότερους από 70%.
Όταν είσαι σε στατική άμυνα, κάθεσαι και περιμένεις το χτύπημα.
Τα όπλα είναι καθαρά. Τα όπλα είναι γεμισμένα.
Είναι απλώς ένας αγώνας μέρα με τη ημέρα.
Όλοι μπαίνουν σε κατάσταση επιβίωσης. Όλοι θέλουν απλώς να πάνε σπίτι.
Έχω δει πράγματα που θα σας τρελάνουν.
Έχουμε επαφή και είναι εκεί παιδιά που παίζουν ποδόσφαιρο.
Έρχονται κι άλλοι απ'τη γωνία.
-Ο ίδιος άντρας; -Ένα παιδί και μια γυναίκα.
-Ένα παιδί, μια γυναίκα... -Ο ίδιος άντρας κι ένας άλλος.
Η γυναίκα και το παιδί χρησιμοποιούνται ως ανθρώπινες ασπίδες
για να κινηθούν οι μαχητές του Ζαρκάουι στη θέση τους.
Ρίξε προειδοποιητική βολή.
-Είναι μέσα στο κτίριο; -Προειδοποιητικές βολές.
Το έχουμε.
-Ιμσί! -Προειδοποιητική βολή.
Προειδοποιητική βολή.
Επιστρέφουν ακριβώς δίπλα.
Ιμσί!
Μαλάκες!
-Είναι κάποιος άλλος εκεί; -Πού;
-Όχι. -Ναι, είναι.
Προειδοποιητικές βολές.
Κινείται τώρα.
-Ορίστε. S-AK. S-AK. -Πρόσεχε. Πέσε κάτω.
Βολές AK απ'τα βόρεια του τζαμιού Σαντάμ.
Είπες φορτηγά;
-Φορτηγά στη διασταύρωση. -Εμπλέκομαι;
Ναι. Ρίξ'τους. Εμπλοκή τώρα.
Μην τους αφήσεις καν να πλησιάσουν.
Είναι κάποιος που πυροβολεί τώρα εκεί έξω.
-Πυροβολούν κάτι. -Μπορείς να δεις τίποτα;
Έχετε τον στόχο. Εμπλοκή.
Επίθεση, επίθεση.
-Σκοτώστε τους όλους! -Επίθεση! Επίθεση!
Επιστροφή πυρών. Επίθεση. Προσέξτε.
Πυρ!
Όλοι ηρεμήστε και δώστε μου μια κατεύθυνση πού βρίσκονται.
Ελήφθη. Έχετε πέντε άντρες...
Ενημερώνουμε. Φορτηγά κινούνται νότια της Άπλ.
Προσπαθούν να φτάσουν εδώ.
Αν δείτε οποιοδήποτε όχημα, χτυπήστε το.
Καπνός από τα βορειοανατολικά.
Και οι πέντε αμερικανικές βάσεις στην πόλη χτυπιούνταν ταυτόχρονα,
καθώς οι άνδρες του Ζαρκάουι έκαναν μαζική και συντονισμένη επίθεση.
Γαμώτο!
Πρόσεχε! Πρόσεχε!
Με το σούρουπο είχε τελειώσει.
Οι Αμερικανοί είχαν απωθήσει την επίθεση.
Αλλά και πάλι, η απειλή παρέμενε.
Οι άνδρες του Ζαρκάουι θα έρχονταν πάλι.
Σύντομα.
Προσπαθώ να έχω στο μυαλό μου τη μεγάλη εικόνα,
αλλά όταν οι άντρες δέχονται πυρά και σκοτώνονται,
αρχίζεις να έχεις περιορισμένη οπτική και να μισείς αυτό το μέρος.
Αρχίζεις να τους μισείς όλους εδώ.
Μπορούσα να δω καλούς άντρες εδώ να τα χάνουν,
να χάνουν τον εαυτό τους;
Ο Ζαρκάουι ήταν τώρα τόσο επικηρυγμένος όσο ο Οσάμα Μπιν Λάντεν,
οι Αμερικανοί έδιναν αμοιβή $25 εκατομμύρια για το κεφάλι του.
Και παρ'όλα αυτά διεξήγαγε έναν πόλεμο,
καταστρέφοντας ένα από τα ιερότερα τεμένη,
υποκινώντας έναν άγριο εμφύλιο πόλεμο που απ'την αρχή είχε σχεδιάσει,
στρέφοντας τους Ιρακινούς εναντίον αλλήλων σε μια αιματοχυσία
που όμοια της η χώρα δεν είχε ποτέ δει.
Θα ήταν η μεγαλύτερη κληρονομιά του.
Μετά από χρόνια αναζήτησης, οι Αμερικανοί τελικά βρήκαν τον Ζαρκάουι
εκεί που κοιμόταν το βράδυ, σ'ένα μικρό αγρόκτημα βόρεια της Βαγδάτης.
ΧΩΡΙΟ ΧΙΜΠ ΧΙΜΠ ΙΟΥΝΙΟΣ 2006
Ενεργώντας με πληροφορίες της τελευταίας στιγμής,
δύο F-16 σηκώθηκαν εσπευσμένα
κι έριξαν μία βόμβα 500 κιλών.
Και μετά άλλη μία.
Ο πλέον καταζητούμενος άνθρωπος στο Ιράκ είναι νεκρός.
Ο ηγέτης των τρομοκρατών Αμπού Μουσάμπ Αλ Ζαρκάουι...
Ο Αμπού Μουσάμπ Αλ Ζαρκάουι σκοτώθηκε.
Τώρα ο Ζαρκάουι βρήκε το τέλος του.
Αυτός ο βίαιος άντρας δεν θα δολοφονήσει ποτέ ξανά.
Στους δρόμους της Βαγδάτης, αγαλλίαση.
Ονομάζεται Αμπού Μουσάμπ Αλ Ζαρκάουι, ο σεΐχης σφαγέας.
Λοιπόν, όχι πια. Απόψε είναι νεκρός.
Η αστυνομία της Βαγδάτης εκστασιασμένη τραγουδάει,
"Ζαρκάουι, που'σαι σήμερα; Ζαρκάουι, πού'ναι τώρα ο τρομοκράτης;"
Υποθέτω γίνεται να σε κυνηγούν έτσι μόνο για λίγο.
Αλλά μάλλον ήξερα ότι δεν είχε πραγματικά τελειώσει.
Οι άνδρες του Ζαρκάουι συνέχιζαν να μάχονται
κι έτσι ο ιερός πόλεμός του μαινόταν,
η ιδέα που είχε εκφράσει παραήταν ισχυρή για να πεθάνει μαζί του.
Ο Αλλάχ είναι μεγάλος!
"Ορισμένοι σκοτεινοί θάλαμοι της καρδιάς, όταν ανοιχθούν,
δεν μπορούν ποτέ να κλείσουν και πάλι".
Κάτι τέτοιο έγραψε ένας στρατιώτης αφού υπηρέτησε εδώ.
Ξέρω ότι αυτό είναι που είχε κάνει ο Ζαρκάουι σε τόσο πολλούς από εμάς,
στους Αμερικανούς, στους Ιρακινούς,
σε μένα.
Μας έδειξε πλευρές στις ψυχές μας που ποτέ δεν ξέραμε ότι είχαμε.
Βρήκα τη σκοτεινότερη πλευρά μου εδώ,
σε μια αμερικανική περιπολία σ'ένα χωριό ύποπτο για τρομοκρατία.
Μια βολή ηχεί.
Στρατιώτες στην ταράτσα είχαν δει έναν άνδρα να μας προσπερνά τρέχοντας με όπλο.
Πού είναι, αδελφέ; Πού είναι;
Ποιος έριξε τον πυροβολισμό;
Έχει πάει προς τα εκεί, αλλά είναι ακόμα εδώ.
Ακριβώς εδώ! Είναι ακριβώς εδώ!
-Κάλυψη. Κάλυψη. -Ροντ, έλα εδώ.
Πες του να μας δείξει τα χέρια του.
Πες του θα του ρίξουμε πάλι, αν δεν δείξει τα χέρια του.
Πες του να μας δείξει τα χέρια του, ή θα τον πυροβολήσουμε.
Ε, όλοι, πίσω.
-Ε! -Μείνε μακριά του. Καλή δουλειά.
Χέρια!
Πού είναι το γαμημένο όπλο;
Απομακρυνθείτε λίγο.
-Πηγαίνετε λίγο πίσω. -Εντάξει.
Ε, μείνε εκεί.
Πεθαίνει, δικέ μου.
Ε!
Ναι, είναι χάλια. Πεθαίνει.
-Να το όπλο. -Πού είναι το όπλο;
-Ακριβώς πίσω απ'το κεφάλι του. -Εντάξει.
Σύρτε τον μέσα στην αυλή. Πάμε. Πάμε.
-Ελήφθη. -Κιμπλ. Άρπαξέ τον. Σύρ'τον. Πήγαινε.
Τι συμβαίνει, μικρέ; Πώς είσαι;
-Όχι και τόσο καλά, ε; -Ναι.
-Τον έχεις. Τον έχεις. -Γαμήθηκε, αδερφέ.
Τι είναι αυτό το πράγμα;
-Είναι ένα όπλο εκεί. -Το'χουμε.
Εντάξει.
Είδες από πού πετάχτηκε ο καριόλης;
-Ανατολικά της διαδρομής, σωστά; -50 μέτρα ανατολικά της διαδρομής.
-Πώς τα πάει; -Πες τους ότι πεθαίνει.
Πηγαίνετε στην ταράτσα. Οι άλλοι στην αυλή.
Δεν έχουμε καλή ταράτσα εδώ, φίλε.
-Ναι, δεν υπάρχει... -Δεν υπάρχει ταράτσα εδώ.
Βρήκαμε ταράτσα.
Κύριοι, εδραιώστε ασφάλεια.
Δουλεύει για την Αλ Κάιντα, κύριε.
Προσοχή, προσοχή.
Έχω ακόμα δύο εδώ.
Ε, είσαι έτοιμος να πεθάνεις, μάγκα. Καλή ιδέα ήταν, ε;
-Πού χτυπήθηκε; -Δεν ξέρω.
Στο κεφάλι, πιθανότατα κάτω απ'το χέρι.
-Ναι, γιατί έρχεται κάτω. -Θέλεις να κοιτάξουμε;
-Όχι, είναι... -Είσαι καλά;
-Δεν έχει σημασία, φίλε. -Δώστε του κάποια ελάχιστη βοήθεια.
Δώστε του λίγη γαμημένη βοήθεια, αλλά...
Δεν σας λέω να κάνετε και χειρουργική επέμβαση.
-Γαμώτο! -Εντάξει, έλα εδώ.
Ας μιλήσουμε στην οικογένειά του.
Γιατί απλά δεν πεθαίνεις;
Ε, έρχεται ο γιατρός. Το'χει.
-Πρόσεχε. -Δεν θέλω, γαμώτο...
Αυτά τα σκατά.
Δεν σας λέω να τον γιατρέψετε, αλλά θα πρέπει να τον κοιτάξετε.
Ρίξε μια γρήγορη ματιά, γιατρέ. Δεν πρόκειται να βοηθήσει. Είναι άσκοπο.
Μόλις πέθανε. Σταμάτησε να αναπνέει.
-Απλά σταμάτησε να αναπνέει; -Ναι.
Ναι, τελείωσε.
Έχει καμιά ταυτότητα ο τύπος;
-Όχι. Το μόνο που είχε ήταν δύο όπλα. -Τσεκάρατε τις τσέπες του;
Τις έλεγξα.
Πήρε κανείς κουβέρτες;
Πάρτε ένα σεντόνι ή κάτι τέτοιο.
Έχεις ταυτότητα εκεί, αδερφέ;
Ω, κάποια ταυτότητα έχεις.
Συνέχισε να παρακολουθείς έξω, αδερφέ.
Αυτό ακριβώς ονομάζεται σοκ.
Ορίστε. Καλή δουλειά.
Ακόμα να πεθάνει;
Έχει ακόμα συσπάσεις;
Ναι. Σταμάτησε για μεγάλο διάστημα. Νόμιζα ότι ήταν νεκρός.
Έχει σφυγμό;
Μπορείς να δεις το κρανίο του και τα μυαλά του.
Μήπως θέλετε να κάνετε αεροδιακομιδή;
Όχι. Ο καριόλης είναι νεκρός.
Μέσα απ'το ρόγχο του, άκουγα τη σιωπή μου.
Το μόνο που είχα να κάνω ήταν να πω κάτι, οτιδήποτε,
απλώς να καθαρίσω το λαιμό μου,
να αναγκάσω τους στρατιώτες να του δώσουν την ιατρική βοήθεια που όφειλαν.
Αλλά δεν το έκανα. Απλώς το άφησαν να συμβεί.
Όχι, αυτό είναι μόνο τίναγμα και σύσπαση. Δεν έχει σφυγμό.
-Είναι ζωντανός. -Όχι.
Ίσως ήμουν απλώς πολύ διεστραμμένος μέσα μου, όπως κι οι στρατιώτες.
Η κτηνωδία όλων αυτών έχει σιγά σιγά μπει στην ψυχή μας.
Αλλά φοβάμαι ότι θα μπορούσε να είναι κάτι περισσότερο.
Λένε, "Μόνο οι νεκροί έχουν δει το τέλος του πολέμου".
Μήπως αυτό σημαίνει ότι ζει σε όλους μας και περιμένει να βρεθεί;
Τελικά, πέρασα σχεδόν επτά χρόνια στο Ιράκ.
Αλλά τα κατάφερα να γυρίσω σπίτι και ποτέ να μην ξαναπάω σε πόλεμο.
Χρειάστηκε χρόνος,
αλλά κάπως συμφιλίωσα τον εαυτό μου με τα πράγματα που είχα δει
Η τελική επίθεση άρχισε.
...με τα πράγματα που είχα κάνει.
Αλλά θα ξέρω πάντα ότι σε κάποιο άγνωστο μέρος,
σε κάποια ξεχασμένη ώρα,
έγινα ένας άνθρωπος που ποτέ δεν σκέφτηκα ότι θα γινόμουν.
Υποτιτλισμός: Κώστας Αγγελογιαννόπουλος